**Indokolás**

1. §-hoz

A Magyar Közlöny 2020. november 26-ai számában kihirdetésre került az egyes adótörvények módosításáról szóló 2020. évi CXVIII. törvény, amelynek 99. § 1-3. pontjai, és a 100. § 1-12. pontjai alapján megszűnik az ideiglenes jellegű tevékenység utáni helyi iparűzési adókötelezettség, amely miatt hatályon kívül helyezték a Htv. azon rendelkezéseit, amely az ideiglenes jellegű iparűzési tevékenység utáni adókötelezettség szabályait rögzíti. Emellett ideiglenes jellegű helyi iparűzési adó megszűnésére tekintettel szükségtelenné válik az „állandó jellegű” helyi iparűzési adó megkülönböztetése, így a törvényi szabályozás hatályon kívül helyezte az erre utaló jelzőket is. A jelzett változás 2021. január 1. napján lép hatályba, így szükségessé vált az Ör. ideiglenes jellegű helyi iparűzési adóra vonatkozó rendelkezésének a hatályon kívül helyezése, és az ideiglenes jellegű helyi iparűzési adó megszűnésére tekintettel szükségtelenné válik az „állandó jellegű” helyi iparűzési adó megkülönböztetése, így hatályon kívül kell helyezni az erre utaló jelzőket is, valamint az önkormányzati rendelet megalkotására vonatkozó korábbi, azóta már hatályon kívül helyezett felhatalmazó rendelkezésnek a bevezető részből való törlése.

2. §-hoz

E § biztosítja az önkormányzati szabályozás összhangját a központi jogszabállyal. A Htv. 2021. január 1. napján hatályba lépő módosítása alapján megszűnik az ideiglenes jellegű helyi iparűzési adó, ezért szükségtelenné válik az „állandó jellegű” helyi iparűzési adó megkülönböztetése, így hatályon kívül kell helyezni az erre utaló jelzőket is.

3. §-hoz

E § biztosítja az önkormányzati szabályozás összhangját a központi jogszabállyal. A Htv. 2021. január 1. napján hatályba lépő módosítása alapján megszűnik az ideiglenes jellegű helyi iparűzési adó.

4. §-hoz

Hatályba léptető és deregulációs rendelkezést tartalmaz, valamint meghatározza az önkormányzati rendelet alkalmazásának kezdő időpontját.

A Magyar Közlöny kiadásáról, valamint a jogszabály kihirdetése során történő és a közjogi szervezetszabályozó eszköz közzététele során történő megjelöléséről szóló 5/2019. (III. 13.) IM rendelet alapján az indokolást a rendelet kihirdetését követően a Nemzeti Jogszabálytárban közzé kell tenni.